# Theria

| Theria |
| --- |
| Raspon fosila: Kasna jura, prije 160 miliona godina – Sadašnjost |
|  |
| Sistematika |
| Carstvo | Animalia |
| Koljeno | Chordata |
| Razred | Mammalia |
| Potklasa | **Theria** Parker & Haswell, 1897 |
| Infrarazredi |
| Metatheria
Eutheria  |

**Theria** (grč. θηρίον –teríon = zvijer) podrazred je Mammalia, među Theriiformes (sestrinski takson sa Yinotheria). Uključuje Eutheria (uključujući placentne sisare) i Metatheria (uključujući i Marsupialia)

## Obilježja

Terijski sisari rađaju žive mlade bez ljuskastogjajeta. To je moguće zahvaljujući ključnim proteinima zvanim sincitini koji omogućavaju razmjenu između majke i njenog potomstva kroz placentu, čak i rudimentne poput Marsupialia. Genetičke studije sugerirale su virusno porijeklo sincitina u procesuendogenizacije.

Torbari i placentni sisari evoluirali su od zajedničkog terijskog pretka koji je rađao žive malade, suzbijajući majčin imunski sistem. Dok su torbari nastavili rađati nerazvijeni fetus nakon kratke trudnoće, preci placentnih sisara postepeno su evoluirali produženu trudnoću.

Theria su definirane sljedećim zajedničkim osobinama, koje, u pojedinim slučajevima, mogu biti i reducirane:

* Životinje su živorodne (viviparne), odnosno rađaju žive mlade, za razliku od monotremata.
* Izlazni otvor urinarnog i spolnih organa razdvojeni su od analnim otvorom. Kod monotremata, svi ti otvori završavaju u jednom zajedničkom otvoru, kloaki.
* Ramenski pojas ima još samo lopaticu i ključnu kost (*clavicula*), iako je ključna kost kod nekih vrsta reducirana. Monotremata imaju još neke kosti u tom području.
* Imaju dojke, pa mliječne žlijezde vode do dojki iz kojih mladunčad sišu mlijeko. Monotremati nemaju dojke, nego mliječne žlijezde završavaju na površini kože na trbuhu, a mladunci se hrane ližući mlijeko s dlake krzna.
* Terije također imaju i vibrise.
* Zubi imaju zajednički osnovni obrazac.

Terijski sisari više nemaju korakoidnu kost, suprotno od njihovih srodnika, Monotremata.

Vanjske uši također su karakteristična osobina koja predstavlja ekskluzivnost terija, mada su ih neki, sekundarno izgubil.

## Evolucija

Najraniji poznati terijski fosil sisara je kineska *Juramaia*, iz kasnojurskog stadija oksfordij. Međutim, molekulski podaci sugeriraju da su terija možda nastali i ranije, tokom rane jure.

## Taksonomija

Taksonomski rang Theria varira prema pojedini klasifikacijskim sistemima. Udžbenička klasifikacija prema Vaughan et al. (2000) je slijedeća:

|  |
| --- |
| **Razred MammaliaPodrazred Theria**: živorodni sisari
	+ Infrarazred Metatheria: torbari
	+ Infrarazred Eutheria: placentni
 |

U gornjem sistemu Theria je podrazred. Alternativno, u sistemu koji su predložili
McKenna i Bell (1997) rangirani su u nadkohortu u podrazredu Theriiformes:

|  |
| --- |
| **Razred Mammalia Podrazred Theriiformes: živorodni sisari i njihovi prahistorijski srodnici
	+ Infrarazred Holotheria: moderni živorodni sisari i njihovi prahistorijski srodnici
		- Legija Cladotheria
			* Podlegija Zatheria
				+ Infralegija Tribosphenida
					- **Nadlegija Theria**: terijski sisari
						* Kohorta Marsupialia: torbari
						* Kohorta Placentalia: placentni sisari
 |

Druga klasifikacija, koju su predložili Luo i sur. (2002) Luo et al., ne određuje rangove na taksonomskim razinama, već umesto toga koristi čisto kladistički sistem.

## Također pogledajte

* Marsupialia
* Monotremata
* Placentalia
* Eutheria

## Reference

## Vanjski linkovi linkovi

* Theria — supercohort — Tree of Life Arhivirano 17. 9. 2021. na Wayback Machine